"Mósɛs, etúgā dzáma, é wú ya, ású tē, kódógō á sí ó daŋ é Yórdan nyɔ́, wǎmēn ai áyɔŋ ásə̄ dí ó kə̄ é sí māmēn māzū bɔ́ və́, á bə́ nə́ bɔ́n bə́ Ísraɛ̂l. 3É vóm ósə ebógā məbɔ máán yáyi lígi, mayi mínā wá və̄, anə́ ḿból mə̄ ngákad Mósɛs. 4A tíege á ńkōd ńnam ai á Libáŋ a kələ kwí á mod oswé, oswé Éfrāta –ǹgúmā ńnǎm bə Hitít ósə- a kələ̌ fə kwí á Máŋ mə̄ńnén, á mə̄yímbī mə́ ńló dzóbo, ńnam wáyi wóge ai mínā vílī. 5Təge ai é mod ǎ yi wa tə́bə̄ ósū á mə̄lú mə́sə̄ yā ényiŋ dzóe: anə́ mə̄ ngábə́ ai Mósɛs éyə̄ fə mǎyi tɔbɔ ai wa nálā mǎyǐ kig wa dzə́man ngə́ álīg kig wa. 6Bɔ̌ ńkānga ai ewólo, amú wǎ wāyi bɔ̌ naa áyɔŋ dí á wóge ai é sí mə̄ ngákan bēsīá sɔŋ nə́ mayi bɔ́ və̄. 7Hədá o tɔbɔgɔ ǹkánga abuí ai ewólo, nə́ ó kálā nə́ ó wūlū á zēn mvéndé ésə mə ngávə́ étúgā dzámā Mósɛs. Tə wasâla dzɔ̌ tɔ á ḿbɔ̄ ńnōmo tɔ á ḿbɔ̄ ńgāla, ású yə̄ nâ ó būgúbán á mam móē mə́sə. 8É kálara mvéndé nyɔ̄ á tɔbɔgɔ kɔ́m ésə̄ á bīyé bí ányu bíe: o bindigi nyé tɔ ai alú tɔ ai amǒs nə́ ó kálā nâ ó dzálā é dzóm ésə̄ é nə́ ńtilán étēde. Abǒg tē hḿ wāyi tóban ai mvɔ̌m á mam móe, ǒ ngábugubǎn fə. 9Ngǎ mə̄ ngábénde wa nâ ó bɔ ǹkánga ai ngul. Tə ǹnə́m wâkud wa ai wɔ̌ŋ, amú Ńtondôbə Zambá woe a nə ai wa á məzěn móe mə́sə."